

**ALŪKSNES NOVADA PAŠVALDĪBA**

Reģistrācijas numurs 90000018622

Dārza iela 11, Alūksne, Alūksnes novads, LV-4301, tālruņi: 64381496, 29453047, e-pasts: dome@aluksne.lv, www.aluksne.lv

A/S „SEB banka”, kods UNLALV2X, konts Nr.LV58UNLA0025004130335

Alūksnē

26.04.2024. Nr. ANP/1-41/24/700

Uz 13.02.2024. Nr. V-23-02/2024

**Biedrībai**

 **“Latvijas Daudzbērnu ģimeņu apvienība”**

*e-pasts:* *laiks.gimenei@gmail.com*

**Par informācijas sniegšanu**

 Atbildot uz jūsu iesniegumu par pašvaldības brīvprātīgajām iniciatīvām atbalstīt daudzbērnu ģimenes, kas reģistrēts Alūksnes novada pašvadībā 13.02.2024. ar Nr. ANP/1-41/24/490 un apkopojot informāciju, informējam, ka:

1. Alūksne novada Sociālo lietu pārvaldē nav brīvprātīgās iniciatīvas pabalstu, kurus piešķir daudzbērnu ģimenēm, audžuģimenēm un aizbildnībā esošajām personām bez materiālās situācijas izvērtēšanas.
2. Bērna piedzimšanas pabalsts tiek piešķirts saskaņā ar Alūksnes novada pašvaldības domes 2023. gada 28. septembra saistošo noteikumu Nr.28/2023 “Par pašvaldības brīvprātīgās iniciatīvas pabalstiem Alūksnes novadā” (apstiprināti ar Alūksnes novada pašvaldības domes 28.09.2023. lēmumu Nr.279, protokols Nr.12, 7.punkts) pabalstu piešķir:
* vienam no bērna vecākiem;
* personai, kura adoptējusi vai ņēmusi aizbildnībā bērnu līdz 6 (sešu) mēnešu vecumam, ja šis pabalsts nav izmaksāts bērna vecākiem vai citai pilnvarotai personai, kura faktiski kopj bērnu, šādos gadījumos;
* ja bērna māte mirusi dzemdību laikā vai atzīta par promesošu;
* ja bērna māte nevar saņemt pabalstu slimības, traumas vai citu ar veselības stāvokli saistītu iemeslu dēļ;
* ja bērna māte nevar saņemt pabalstu slimības, traumas vai citu ar veselības stāvokli saistītu iemeslu dēļ;
* ja bērna māte ir nepilngadīga;
* ja bērna mātei ir ierobežota rīcībspēja pilnā apmērā.
* Noteikumu 8.punktā minētajai personai ir tiesības saņemt pabalstu, ja šīs personas pamata dzīvesvieta ne mazāk kā 6 (sešus) mēnešus no iesnieguma saņemšanas dienas ir deklarēta Pašvaldības administratīvajā teritorijā.
* Pabalsts jāpieprasa 6 (sešu) mēnešu laikā no bērna piedzimšanas.
1. Ēdināšanas pakalpojuma maksas atvieglojumu veidi un apmērs noteikti Saskaņā ar Alūksnes novada pašvaldības domes saistošajiem noteikumiem Nr. 19/2023 “Par ēdināšanas pakalpojuma maksas atvieglojumiem Alūksnes novada pašvaldības izglītības iestādēs”**.**
2. Atbalstam profesionālās ievirzes izglītības apguvei no 2024. gada 1. septembra spēkā būs jauni saistošie noteikumi “Par līdzfinansējuma maksas kārtību Alūksnes novada pašvaldības profesionālās ievirzes iestādēs”, kas paredz, ka izglītības iestādes direktors nosaka līdzfinansējuma maksas atlaidi 50% apmērā otrajam un katram nākamajam izglītojamajam no ģimenēm, kurās divi un vairāk bērni mācās vienā izglītības iestādē. Līdz jauno noteikumu stāšanās spēkā līdzfinansējuma maksas atlaides ir atšķirīgas.
3. Saistībā ar atbalstu interešu izglītības apguvei informējam, ka bērniem no daudzbērnu ģimenēm nav noteikti papildu atvieglojumi līdzmaksājuma maksas samazināšanai interešu izglītības programmu apguvei. Katrs novada izglītojamais ir atbrīvots no līdzmaksājuma **pirmajā** interešu izglītības programmā Alūksnes Bērnu un jauniešu centrā, pūtēju orķestra programmā, “Mazpulks” interešu izglītības programmā, visas Liepnas pagasta teritoriālajā vienībā notiekošās interešu izglītības programmās. Skolas direktors lemj par līdzmaksājuma maksas samazināšanu 50% apmērā ja izglītojamais ir persona ar invaliditāti, ir no ģimenes, kurai piešķirts trūcīgas vai maznodrošinātas ģimenes statuss, uz piešķirtā statusa laiku.

Pašvaldības izpilddirektors I.BERKULIS

Bondare 26357597

evita.bondare@aluksne.lv

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU